Et billede, der indeholder vand, himmel, udendørs, vandløb

Automatisk genereret beskrivelse

# VELKOMSTMAPPE

GENERATIONERNES HUS



# VELKOMMEN TIL DIT NYE HJEM

I denne velkomstmappe finder du alle de praktiske informationer, du har brug for som ny beboer i Generationernes Hus. Mappen opdateres løbende, og du kan altid finde den nyeste version inde på Generationernes Hus’ hjemmeside [generationerneshus.dk](http://www.generationerneshus.dk).

## VI HAR GLÆDET OS TIL AT BYDE DIG VELKOMMEN

Vi har glædet os til at kunne byde dig velkommen i Generationernes Hus, hvor visionen er at være den levende ramme om det værdifulde fællesskab på tværs af generationer.

Du er netop flyttet ind i et helt nyt og unikt byggeri. I efteråret 2020 stod Generationernes Hus klar, og de første indflytninger fandt sted samtidig med at dagtilbuddet Børnenes Ø åbnede. I starten af 2021 nåede vi en milepæl, da sidste målgruppe flyttede ind, så vi nu har beboere i alle generationer og forskellige livssituationer samlet under ét tag.

Husk at tilmelde dig vores digitale beboernyhedsbrev, så du kan holde dig opdateret på huset, du bor i. Du tilmelder dig inde på husets hjemmeside under [*Til beboere*](https://app.heyloyalty.com/subscribe/16955/5128)

## ALT DETTE KAN DU FINDE I GENERATIONERNES HUS:

* Café
* Sundhedsklinik
* Træningslokale
* Vaskeri
* Orangeri
* Værksteder
* Fælleslokaler
* Daginstitution

**PRAKTISK INFORMATION**

|  |  |
| --- | --- |
| Værktøjer | BYGNINGSDRIFTEN Generationernes Hus’ driftspersonale har kontor i husets stueplan i bygning 7.  Åbningstiden er kl. 07.00 - 14.00 på hverdage.  Oplever du fejl og mangler i din bolig, eller går noget i stykker, skal du kontakte Bygningsdriften på [gh.bygningsdrift@aarhus.dk](mailto:gh.bygningsdrift@aarhus.dk) eller på tlf.nr. 3069 6651.  Uden for åbningstid ved alvorlige/akutte skader i din bolig ringes til tlf. 86121455. |
| Kasse åben | VED INDFLYTNING Ved lejemålets begyndelse indkaldes du til et indflytningssyn. I husets kommunale boliger foretages dette af en teknisk servicemedarbejder fra Aarhus Ejendomme. I boliger, udlejet gennem Brabrand Boligforening, foretages flyttesynet af boligforeningens synsfolk.  Ved flyttesynet gennemgår I lejligheden, og du får udleveret nøglebrikker samt en synsrapport. Hvis du, i forbindelse med indflytningen, konstaterer fejl, skader eller mangler i lejligheden, kan du skrive disse ind i synsrapporten. Du har 14 dage, efter lejeforholdets begyndelse, til at returnere synsrapporten. Flytter du i en kommunal bolig, kan du enten aflevere synsrapporten til teknisk servicemedarbejder eller lægge den i Bygningsdriftens postkasse ved Bygningsdriftskontoret. |
| Nøgle | NØGLER Du får ved indflytning udleveret 3 ens nøglebrikker. Du skal bruge din nøglebrik for at få adgang til din lejlighed, til husets fællesfaciliteter samt til brug af elevatorer.  Ekstra nøgler koster 150 kr. pr. stk., og beløbet trækkes over førstkommende husleje.  Har du - uden for Bygningsdriftens åbningstid - problemer med din dørlås, eller har du låst dig selv ude, skal du ringe til tlf. 86121455 for hjælp. |
| Stor pensel | ÆNDRINGER I LEJLIGHEDEN Det er tilladt at male væggene i lejligheden samt at bore huller i vægge og lofter til ophæng af eks. lamper og billeder. Det er dog ikke tilladt at bore i fliser på badeværelset. Bores der i loftet, kan man opleve, at der kortvarigt forekommer en lille smule vand. Dette skyldes vand, der står i betonelementerne og er helt normalt i nyere byggerier. Det er desuden ikke tilladt at lave markante ændringer i din lejlighed uden tilladelse fra Bygningsdriften, da lejemålet skal afleveres i samme stand som ved indflytning. Alle installationer skal udføres af en autoriseret installatør. |
| Renoveret (hus funkler) | VEDLIGEHOLDELSE Mens du bor i din bolig, skal du selv sørge for den indvendige vedligeholdelse. Alt vedligeholdelsesarbejde skal være udført håndværksmæssigt korrekt. Har du spørgsmål til vedligeholdelse, kan du henvende dig til Bygningsdriften, som kan give vejledning om arbejdets udførsel. |
| Kasse | VED FRAFLYTNING Ved fraflytning udarbejdes en fraflytningsrapport, hvori det fremgår, hvilket istandsættelsesarbejde der skal udføres i lejligheden.  Istandsættelsesarbejdet udføres på Generationernes Hus’ foranledning. |
| Rygning forbudt med massiv udfyldning | RØGFRIT OMRÅDE Generationernes Hus er røgfrit. Der må ikke ryges i boligerne og på fællesområder, hverken inde eller ude. Dette gælder alle former for tobak samt elektroniske cigaretter og vandpibe. |
| Brusebad med massiv udfyldning | BAD OG TOILET SAMT VVS For at undgå tilstopning af afløbsrør skal du være varsom med, hvad der skylles ud gennem vask og toilet. Bleer, vat, avispapir og lignende må aldrig smides i toiletkummen. Vandhaner skal holdes tætte. Skader skal du melde til Bygningsdriften, så vandspild undgås. |
| Megafon1 med massiv udfyldning | STØJ Ved benyttelse af fjernsyn, musikanlæg, musikinstrumenter og lignende skal der tages hensyn til dine naboer i følgende tidsrum:   * I plejeboligerne efter kl. 20.00. * I husets øvrige boliger efter kl. 22.00.   Herefter skal du vise særligt hensyn ved at dæmpe støjniveauet ned, så du ikke forstyrrer andres ønske om nattero. I særlige tilfælde skal du sikre dig, at naboerne er indforståede med støj, der foregår efter ovenstående tidspunkter.  Det er tilladt at bruge boremaskine og andre værktøjer i følgende tidsrum:  Hverdage (mandag – fredag) kl. 08.00 – 18.00.  Lørdage samt søn-og helligdage kl. 09.00 – 15.00. |
| Smid ikke affald | AFFALDSORTERING Dit affald skal sorteres efter de gældende retningslinjer, og det er meget vigtigt, at affaldet sorteres korrekt.  Alle beboere, undtagen beboere i plejeboliger, står for affaldssorteringen.  Det betyder, at man i sin lejlighed skal foretage sin affaldssortering i følgende fraktioner:   * Hård plast, blød plast, mad- og drikkekartoner * Metal og glas * Papir, småt pap og tekstilaffald * Madaffald * Restaffald * Farligt affald   Alt affald, på nær restaffald skal bortskaffes i containerne i affaldsrummet ved indgang 5.  På etagerne i byggeriet findes affaldssug, beregnet til restaffald. Det er vigtigt, at affaldet kommes i lukkede affaldsposer max 20 l, så suget ikke stopper. Skulle der opstå problemer med indkast og skakte, skal du straks kontakte Bygningsdriften.  Madaffald skal bortskaffes i de udvendige rør på den sydvendte side af huset mellem indgange 3 og 5.  Kredsløb har ikke løsningen for farligt affald på plads. Men elektronik og batterier, som er langt den største del af det farlige affald, bortskaffes i en beholder i Affaldsrummet.  Adgang til Affaldsrummet kræver nøglebrik. |
| Vaskemaskine | FÆLLES BETALINGSVASKERI Der er fælles betalingsvaskeri i husets stueplan i bygning 7, som beboere og personale kan benytte sig af. Der er ophængt en brugervejledning til maskinerne i vaskeriet.  Har du brug for at benytte fællesvaskeriet, kan du få udleveret en vaskebrik i Bygningsdriften. Du kan tørre dit tøj i vaskeriets tørretumblere eller opsætte tørrestativ på dit eget badeværelse.  Hvis en maskine går i stykker, eller du oplever problemer, skal du kontakte Pay Per Wash på tlf. +45 97 14 54 62 eller [kontakt@payperwash.com](https://aarhuskommune.sharepoint.com/Sites/afd-afdsite3666/Delte%20dokumenter/11%20Kommunikation/Velkomstmappe/kontakt@payperwash.com)  Husk at rydde op efter dig selv i vaskeriet. |
| Læber med massiv udfyldning | **PORTTELEFON**  Din bolig er udstyret med et samtaleanlæg med forbindelse til hovedindgangsdørene og elevatorerne i stueetagen. Samtaleanlægget har ud over talefunktionen også billedvisning, så du kan se dem, der ringer på. Du kan tale med besøgende ved at trykke på taletasten (knap med læbesymbol). Samtalen afsluttes ved at trykke kort på taletasten. Hovedindgangsdøren lukkes op for gæster med nøgleknappen på porttelefonen.  OBS: Hvis du trykker 2 gange på læbesymbolet, gøres porttelefonen lydløs (”forstyr ikke-funktion”). Trykker du 2 gange igen, vil lyden blive genaktiveret. |
| Ringetone med massiv udfyldning | **RINGEKLOKKE**  Alle boliger med porttelefon er forsynet med egen ringeklokke. Ringeklokken er tilsluttet porttelefonen, så det er herfra, lyden kommer, når der ringes på ved entredøren. |
| Elevator | ELEVATOR Huset er forsynet med 4 elevatorer.  Beboere og brugere har adgang til alle elevatorer, men skal anvende nøglebrik til at køre over etage 2. Nøglebrikken skal lægges på briklæseren, som sidder på betjeningspanelet inde i elevatoren.  Gæster i huset kan frit anvende elevatorerne til og med etage 2 indenfor normal åbningstid. Skal man som gæst længere op end etage 2, skal porttelefonen i stueetagen anvendes. Gæster har kun adgang til elevatorerne, hvis de lukkes ind i stueetagen via porttelefonen uden for bygningen.  Elevatorerne må ikke anvendes ved brand uden nærmere anvisninger fra personale eller brandvæsnet. Der må ikke sættes noget i klemme i elevatordøren, da det sætter elevatoren ud af drift. Virker elevatoren ikke, skal du kontakte Bygningsdriften. Sætter elevatoren sig fast, skal du følge instruktionen, som hænger inde i elevatoren. |
| Dæmp (medium sol) med massiv udfyldning | **SOLAFSKÆRMNING**  De boliger, som er mest udsatte for direkte solindfald, er udstyret med et udvendigt solgardin. Solgardinet kører automatisk op og ned efter den aktuelle solpåvirkning, men det er altid muligt at overstyre gardinet i den enkelte bolig. Overstyringen sker via trykknapper i boligen, som både kan køre gardinet op og ned. Ved vedholdende tryk kører gardinet enten helt ned eller helt op. |
| Vindue med massiv udfyldning | **VINDUER**  I alle boliger er der oplukkelige vinduer og en fransk altandør. Fælles for de oplukkelige partier er, at de er forsynet med dreje/kip åbning, så de enten kan åbnes indad via hængsler i siden af partiet eller indad via hængsler i bunden af partiet. På visse partierne kan grebet låses med nøgle.  Vinduer skal helst lukkes, når man forlader boligen, så der ikke sker skader på disse i forbindelse med kraftig vind. Terrassedøre skal anvendes med forsigtighed i blæsevejr. |
| Lukket dør med massiv udfyldning | BRANDDØRE/FLUGTVEJE Branddøre i huset, dvs. døre forsynet med smæklås eller dørpumpe, skal være lukkede og må ikke holdes åbne ved anbringelse af kiler eller lignende.  Huset har i alt 8 trapper, der primært er tiltænkt som flugtvejstrapper, men som også kan anvendes af beboere og personale i dagligdagen. Trapperne er benævnt A, B, C, D, E, F, G og H. Inde fra husets gang- og opholdsarealer er der fri adgang til trapperummene, mens der kun er fri udgang fra trapperummene i stueetagen. På øvrige etager (inkl. kælderetagen) er der kun adgang fra trapperummet til etagen med gyldig nøglebrik.  Der må under ingen omstændigheder opmagasineres møbler og andet indbo i trapperummene, da disse altid skal være frit tilgængelige for evakuering af husets beboere. |
| Barnevogn med massiv udfyldning | BARNEVOGNE, GANGSTOLE, INDKØBSVOGNE M.V. For at sikre fri passage må barnevogne, gangskole, cykler, indkøbsvogne m.v. ikke henstilles i opgange, idet brandvedtægterne foreskriver, at redningsveje skal holdes frie. |
| Cykler | PARKERING Generationernes Hus har et mindre antal parkeringspladser til rådighed i husets parkeringskælder. P-pladserne er forbeholdt beboere, som lejer pladserne, samt personale i huset. Alle pladser er pt. udlejede, så ønsker du en parkeringsplads, kan du kontakte Bygningsdriften på mail [gh.bygningsdrift@aarhus.dk](https://aarhuskommune.sharepoint.com/Sites/afd-afdsite3666/Delte%20dokumenter/11%20Kommunikation/Velkomstmappe/gh.bygningsdrift@aarhus.dk) og blive skrevet på en venteliste.  Der er desuden begrænset mulighed for at købe en månedsbillet til en flexplads for 900 kr./md. i den tilstødende parkeringskælder ved Havneholmen. En månedsbillet købes i automaten i kælderen.  Der er cykelparkering i kælderen og udenfor, på bygningens sydvendte side. Du finder desuden strømudtag til elscootere i kælderen samt i stueetagen i forbindelsen med de to hovedindgange. |
| Trådløs | INTERNET OG TV Der er opstillet routere i huset, men du skal selv bestille internet og TV. I huset kan du vælge mellem YouSee og Vios som internetudbydere.  Ved spørgsmål ang. opsætning eller brug bedes du kontakte udbyderen. |
| Moppe og spand | RENGØRING AF FÆLLESAREALER Bor du i bofællesskab, skal du og dine naboer selv rengøre jeres fælles opholdsrum, køkken og gangareal.  Bor du i naboskab, står du og dine naboer for at rengøre det fælles gangareal ud for jeres boliger.  Du og dine naboer deler ansvaret for at holde arealerne pæne og rene, men de specifikke detaljer, vedrørende rengøringsturnus og hovedrengøring, vedtages i de enkelte nabo- og bofællesskaber. |
| Møde | FÆLLESAREALER Generationernes Hus har nogle meget attraktive fællesarealer både inde og ude, hvor du kan mødes med dine naboer, gæster og venner. Fællesarealerne er tilgængelige for beboere i huset og andre, der har tilknytning hertil.  Alle opfordres til at benytte faciliteterne, og alle har ansvaret for, at lokalerne fremstår i pæn, vedligeholdt og ren stand til alle husets beboere. Når du skal rengøre fælleslokalerne efter dit brug af dem, er du velkommen til at låne fælles rengøringsvogn, som befinder sig i handicaptoilettet på 5.2, som alle beboerne har adgang til.  Uden for Børnenes Ø’s åbningstid (06.30-17-00 i hverdage) står institutionens legepladser til fri afbenyttelse.  Inventarbeskadigelse skal straks meldes til Bygningsdriften. |
| Månedskalender | BOOKING AF LOKALER På hjemmesiden under <https://generationerneshus.aarhus.dk/til-beboere/lokaler/> kan du læse om husets mange fælleslokaler, se retningslinjer samt oprette dig som bruger i vores online bookingsystem, for at booke lokalerne.  Der er teleslynge i Multisalen. Teleslyngen bliver aktiveret, når foredragsholderen taler i head-sæt eller mikrofon. Teleslyngen skulle gerne automatisk koble sig på publikums høreapparater. |

|  |  |
| --- | --- |
| Stetoskop med massiv udfyldning | Sundhedsklinikken Generationernes Hus’ Sundhedsklinik ligger i husets stueetage og er et gratis tilbud til borgere, der har brug for sygeplejefaglig behandling og sundhedsfaglige råd og vejledning. Klinikken er åben for alle **efter aftale:**  Mandag: 08.30 - 14.30  Tirsdag: lukket  Onsdag: 08.00 – 14.00  Torsdag: 08.00 – 14.00  Fredag: 07.00 – 14.00  For at lave en aftale, skal du ringe til tlf. 41 85 78 63.  Klinikken har telefontid mellem kl. 11.30 - 12.30 i hverdagene. |